ब्रजवासी कहते हैं कि उन्‍हें प्रभु द्वारा प्रदान की जाने वाली मोक्ष की बिल्‍कुल इच्‍छा नहीं है । वे चाहते हैं कि उन्‍हें अपने कर्म अनुसार जिस भी योनि में जन्‍म मिले, प्रभु ऐसी कृपा करें कि उस योनि में उनकी प्रभु के लिए प्रीति निरंतर बढ़ती चली जाये । साधारण जीव प्रभु से मोक्ष की कामना करता है पर धन्‍य हैं ब्रजवासी जो कि मोक्ष के अधिकारी होते हुये भी अपने आने वाला जन्‍म भी कर्म अनुसार चाहते हैं और प्रभु से प्रभु प्रेम के अलावा कोई विशेष प्रावधान की मांग नहीं करते । वे बस प्रभु से इतना चाहते हैं कि किसी भी योनि में उनका जन्‍म हो उनकी प्रभु के प्रति प्रीति निरंतर बढ़ती चली जाये । सबसे बड़ी प्रभु की अनुकम्‍पा भी यही होती है जब प्रभु कृपा से हमारी प्रभु भक्ति और हमारा प्रभु प्रेम बढ़ता चला जाता है ।